  ИА «Удмуртия» Удмуртилэн тӧроез Александр Соловьёв 27-тӥ толсуре Москваын Россилэн Госсоветэзлэн кенешоназ пыриськоз. Отын депутатъёс, но улосвылъёслэн ыстэм муртъёссы кунын экологиез азинтон ужпумез эскерозы. Со сярысь ивортэ элькун тӧролэн но кивалтэтлэн пресс-службазы. Кенешонэз нуэ Россилэн азьмуртэз Владимир Путин. Валтӥсь ивортон лэсьтоз Челябинск улосвыллэн губернаторез Борис Дубровский. Ужрадын кылем-мылемъёсты быдтонын выль сӧзнэтэз улонэ пыӵатон но предприятиосын соослэн ужамзылэсь инкуазьлы кышкытлыкез кулэстыны луонлык сётӥсь выль технологиос вылэ выжон ужпумъёсты ӝутозы. Тодэ вайытом, 2017–2018 аръёсы Удмуртиын Сарапул тракт вылысь жуг-жаг люкан полигонэз ворсанъя ӵектосэз быдэстыны малпало. Со 200 сюрс адямилэсь улон интызэ экологи ласянь умоятыны юрттоз. Федерал коньдэтысь со ужъёслы 109 миллион 600 сюрс манет висъялозы, элькунысь — 19 миллион 400 сюрс манет. Тегъёс: Политика ВладимирПутин Удмуртия Россия АлександрСоловьёв КунКенеш инкуазь  